23/10/2020 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 20 de outubro de 2020 polo que se somete a información pública a solicitude de autorización administrativa previa, de construción e declaración de utilidade pública, dunha instalación eléctrica en Arteixo (IN407A 2020/153-1)

Acordo do 20 de outubro de 2020, da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Arteixo (expediente IN407A 2020/153-1) Expediente: IN407A 2020/153-1 Solicitante: UFD Distribución Electricidad, S. A. Denominación: Regulamentación LMT LAR707. Apoios núms.74 e 75. Concello: Arteixo. Características técnicas: Retensado do tamo liña eléctrica de media tensión aérea, a 15 kV, cunha lonxitude de 191 m, coa orixe no apoio Núm.73 existente da LMT LAR 707 (Expte.50.386), condutor tipo LA-56 (existente), e final no apoio núm.75 existente da LMT LAR707 (Expte.50.386), coas substituación do apoio n.º 74 por un novo apoio tipo CH-15/1000. Lexislación de aplicación: – Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). – Lei 40/2015, do 1 de outubro, do réxime xurídico do sector público (BOE núm.236, do 2/10/2015). – Lei 24/2013, do 26 de decembro, do sector eléctrico (BOE núm.310, do 27/12/2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). – Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). – Lei do 16 de decembro de 1954, sobre expropiación forzosa (BOE núm.351, do 17/12/1954). – Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará a disposición dos interesados nas dependencias da sección de Enerxía desta Xefatura Territorial da Coruña da Consellería de Economía, Empresa e Innovación (rúa Vicente Ferrer, núm.2-2.º andar, 15071 A Coruña, das 9.00 as 14.00 horas, de luns a venres, con cita previa no correo electrónico seccion. enerxia. coruna@xunta. es ou nos teléfonos 981 184970 e 184938), así como no Concello de Arteixo. Ademais, tamén se poderá consultar no portal web da Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporte? content=expediente_0046. html A Coruña, 20 de outubro de 2020. Isidoro Martínez Arca Xefe territorial da Coruña Disposición transitoria terceira Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia. ANEXO Expediente: IN407A 2020/153-1 Solicitante: UFD Distribución Electricidad, S. A. Denominación: regulamentación LMT LAR707. Apoios núms.74 e 75. Concello: Arteixo. Relación de propietarios, bens e dereitos afectados: Número de finca: 1 Paraxe: Pedregal Cultivo: prado Propietaria: Arcesio Arthur James Calvache Ciava Afección de solo en pleno dominio: apoio número 74, 2 m 2.